Η **Κάρολαϊν Λουκρίσια Χέρσελ** (αγγλικά: *Caroline Lucretia Herschel*, γεννηθείσα *Καρολίνε Λουκρέτια Χέρσελ*, 16 Μαρτίου 1750 - 9 Ιανουαρίου 1848) ήταν Γερμανίδα αστρονόμος, της οποίας οι σημαντικότερες συνεισφορές στην αστρονομία ήταν οι ανακαλύψεις πολλών κομητών, συμπεριλαμβανομένου του περιοδικού κομήτη 35P/Χέρσελ–Ριγκολλέ, που φέρει το όνομά της. Ήταν η νεότερη αδερφή του αστρονόμου Ουίλλιαμ Χέρσελ, τον οποίο ακολούθησε στη Βρετανία και με τoν οποίo εργάστηκε καθ' όλη τη διάρκεια της καριέρας της. Έμεινε γνωστή με την αγγλική απόδοση του ονόματός της.

Ήταν η πρώτη γυναίκα που έλαβε μισθό ως επιστήμονας και η πρώτη γυναίκα που κατείχε κυβερνητική θέση στην Αγγλία. Ήταν η πρώτη γυναίκα που δημοσίευσε επιστημονικά ευρήματα στις *Φιλοσοφικές Συναλλαγές* της Βασιλικής Εταιρείας, η οποία έλαβε το Χρυσό Μετάλλιο της Βασιλικής Αστρονομικής Εταιρείας (1828) και ανακηρύχθηκε Επίτιμο Μέλος της Βασιλικής Αστρονομικής Εταιρείας (1835, με τη Μαίρυ Σόμμερβιλ). Ορίστηκε επίσης επίτιμο μέλος της Βασιλικής Ιρλανδικής Ακαδημίας (1838). Ο Βασιλιάς της Πρωσίας της έδωσε το Χρυσό Μετάλλιο της Επιστήμης με την ευκαιρία των 96ων γενεθλίων της (1846).

Βιογραφία
---------

### Τα πρώτα χρόνια

Η *Καρολίνε Λουκρέτια Χέρσελ* γεννήθηκε στην πόλη του Αννοβέρου, πόλη της Αγίας Ρωμαϊκής Αυτοκρατορίας, στις 16 Μαρτίου 1750. Ήταν το όγδοο παιδί και η τέταρτη κόρη του Ίσακ Χέρσελ (1707 - 1767), ενός αυτοδίδακτου ομποΐστα, και της Άννα Ίλζε Μόριτσεν (1710 - 1789). Η οικογένεια Χέρσελ κατάγεται από την Πίρνα της Σαξονίας κοντά στη Δρέσδη. 

Ο Ίσακ Χέρσελ έγινε αρχιμουσικός στο Σώμα Φρουρών του Αννοβέρου, στο οποίο μπήκε για πρώτη φορά το 1731, και έλειπε με το σύνταγμά του σημαντικές περιόδους. Αρρώστησε μετά τη Μάχη του Ντέττινγκεν (μέρος του Πολέμου της Αυστριακής Διαδοχής) το 1743 και δεν ανάρρωσε ποτέ πλήρως. Υπέφερε από αδυναμία, χρόνιο πόνο και άσθμα για το υπόλοιπο της ζωής του. Η μεγαλύτερη από τις κόρες τους, *Σοφία* Ελίζαμπετ (1733 - 1803), ήταν δεκαέξι ετών και η μόνη επιζήσασα κοπέλα εκτός από την Καρολίνε. Παντρεύτηκε όταν η Καρολίνε ήταν πέντε ετών, που σημαίνει ότι η μικρότερη κόρη έκανε το μεγαλύτερο μέρος της οικιακής δουλειάς. Η Καρολίνε και τα άλλα παιδιά έλαβαν μια σύντομη εκπαίδευση, μαθαίνοντας να διαβάζουν και να γράφουν και κάτι περισσότερο. Ο πατέρας της προσπάθησε να την εκπαιδεύσει στο σπίτι, αλλά οι προσπάθειές του ήταν κυρίως επιτυχημένες με τα αγόρια και όλοι οι αδελφοί της είχαν λάβει μουσικές γνώσεις.

Στην ηλικία των δέκα ετών, η Καρολίνε χτυπήθηκε από τύφο, ο οποίος επηρέασε την ανάπτυξή της, έτσι ώστε το ύψος της να μην ξεπεράσει το 1,30 μ. Είχε απώλεια όρασης στο αριστερό της μάτι ως αποτέλεσμα της ασθένειάς της. Η οικογένειά της υπέθεσε ότι δεν θα παντρευόταν ποτέ και η μητέρα της θεώρησε ότι ήταν καλύτερο να εκπαιδευτεί στο να είναι υπηρέτρια σπιτιού, αντί να μορφωθεί σύμφωνα με τις επιθυμίες του πατέρα της. Ο πατέρας της μερικές φορές επωφελήθηκε από την απουσία της μητέρας της διδάσκοντάς την ατομικά ή συμπεριλαμβάνοντας την στα μαθήματα του αδελφού της, όπως το βιολί. Η Καρολίνε επιτράπηκε για λίγο να μάθει ραπτική. Αν και έμαθε να κάνει κεντήματα από έναν γείτονα, οι προσπάθειές της σταμάτησαν λόγω τον πολύωρων οικιακών εργασιών. Για να την αποτρέψουν να γίνει γκουβερνάντα και να κερδίσει την ανεξαρτησία της με αυτόν τον τρόπο, της απαγορεύτηκε να μάθει γαλλικά ή πιο προηγμένα κεντήματα από ό, τι μπορούσε να μάθει από τους γείτονες.

Μετά τον θάνατο του πατέρα της, τα αδέρφια της, Φρήντριχ *Βίλχελμ* (1738 - 1822) και Γιόχαν *Αλεξάντερ* (1745 - 1821), της πρότειναν να πάει μαζί τους στο Μπαθ της Αγγλίας, για μια δοκιμαστική περίοδο ως τραγουδίστρια για τις μουσικές παραστάσεις του αδερφού της, Βίλχελμ (πλέον γνωστού ως *Ουίλλιαμ*). Η Καρολίνε έφυγε τελικά από το Αννόβερο στις 16 Αυγούστου του 1772 μετά την παρέμβαση του αδελφού της στην δύστροπη μητέρα τους. Στο ταξίδι στην Αγγλία, για πρώτη φορά εισήχθη στην αστρονομία μέσω των αστερισμών και των καταστημάτων οπτικών. Μετά τη μετακόμιση στην Αγγλία έμεινε γνωστή με την αγγλική απόδοση του ονόματός της, *Κάρολαϊν*.

Στο Μπαθ, ανέλαβε να διευθύνει το σπίτι του Ουίλλιαμ και άρχισε να μαθαίνει να τραγουδά. Ο Ουίλλιαμ είχε καθιερωθεί ως οργανωτής και δάσκαλος μουσικής στην οδό New King 19, του Μπαθ (τώρα το Μουσείο Αστρονομίας Χέρσελ). Ο Ουίλλιαμ ήταν απασχολημένος με τη μουσική του καριέρα και ήταν αρκετά απασχολημένος με τη διοργάνωση δημόσιων συναυλιών.

Η Κάρολαϊν δεν ταίριαξε με την τοπική κοινωνία και έκανε λίγους φίλους, αλλά τελικά μπόρεσε να επιδοθεί στην επιθυμία της να μάθει, και έκανε τακτικά μαθήματα τραγουδιού, αγγλικής και αριθμητικής με τον αδερφό της και μαθήματα χορού με έναν τοπικό δάσκαλο. Έμαθε επίσης να παίζει αρπίχορδο, και τελικά έγινε αναπόσπαστο μέρος των μουσικών παραστάσεων του Ουίλλιαμ σε μικρές συγκεντρώσεις. Έγινε η βασική τραγουδίστρια του στις συναυλίες του στο ορατόριο, και απέκτησε τέτοια φήμη ως τραγουδίστρια που της προσφέρθηκε να συμμετάσχει στο φεστιβάλ του Μπέρμιγχαμ μετά από την παράσταση του *Μεσσία* του Χαίντελ τον Απρίλιο του 1778, όπου ήταν η πρώτη σολίστ. Αρνήθηκε να τραγουδήσει για οποιονδήποτε άλλο μαέστρο, εκτός του Ουίλλιαμ, και μετά από αυτήν την παράσταση, η καριέρα της ως τραγουδίστρια άρχισε να παρακμάζει. Η Κάρολαϊν αντικαταστάθηκε στη συνέχεια ως τραγουδίστρια από διακεκριμένες σολίστ, επειδή ο Ουίλλιαμ ήθελε να αφιερώνει λιγότερο χρόνο σε πρόβες για να επικεντρωθεί στην αστρονομία.

### Μετάβαση στην αστρονομία

Ο Ουίλλιαμ και η Κάρολαϊν Χέρσελ γυαλίζουν ένα φακό τηλεσκοπίου, λιθογραφία (1896).
Όταν ο Ουίλλιαμ άρχισε να ενδιαφέρεται όλο και περισσότερο για την αστρονομία, μεταμορφώνοντας τον εαυτό του από έναν μουσικό σε έναν αστρονόμο, η Κάρολαϊν υποστήριξε και πάλι τις προσπάθειές του. Είπε κάπως πικραμένη, στα απομνημονεύματα της, «*Δεν έκανα τίποτα για τον αδερφό μου, αλλά τι θα είχε κάνει ένα καλά εκπαιδευμένο κουτάβι, δηλαδή, έκανα ό, τι με διέταξε*». Τελικά, όμως, ενδιαφερόταν για την αστρονομία και απόλαυσε τη δουλειά της. Τη δεκαετία του 1770, καθώς ο Ουίλλιαμ ενδιαφερόταν περισσότερο για την αστρονομία, άρχισε να κατασκευάζει τα δικά του τηλεσκόπια, δυσαρεστημένος με την ποιότητα των φακών που μπορούσε να αγοράσει. Η Κάρολαϊν τον τάιζε και τον διάβαζε καθώς δούλευε, παρά την επιθυμία της να γίνει επαγγελματίας τραγουδίστρια. Έγινε από μόνη της μια σημαντική αστρονόμος ως αποτέλεσμα της συνεργασίας της μαζί του.

Οι Χέρσελ μετακόμισαν σε ένα νέο σπίτι τον Μάρτιο του 1781 μετά την αποτυχία των μηχανημάτων τους και η Κάρολαϊν φρουρούσε το απομένον απόθεμα στις 13 Μαρτίου, τη νύχτα που ο Ουίλλιαμ ανακάλυψε τον πλανήτη Ουρανό. Αν και τον πέρασε λανθασμένα για κομήτη, η ανακάλυψή του απέδειξε την ανωτερότητα του νέου τηλεσκοπίου του. 

Η Κάρολαϊν και ο Ουίλλιαμ έδωσαν την τελευταία τους μουσική παράσταση το 1782, όταν ο αδερφός της δέχτηκε τη θέση του ιδιωτικού γραφείου του αστρονόμου της αυλής από τον Γεώργιο Γ΄.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb16108822m. Ανακτήθηκε στις 10  Οκτωβρίου 2015.
3. 1 2  *MacTutor History of Mathematics archive*. Ανακτήθηκε στις 22  Αυγούστου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  Georgia Amson-Bradshaw: «Pioneers of Science and Technology» (Αγγλικά) 2018. σελ. 5. ISBN-13 978-1-5263-0422-3.
6. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Δεκεμβρίου 2014.
7. 1 2  Arthur Berry: «A Short History of Astronomy» (Βρετανικά αγγλικά) John Murray. Λονδίνο. 1898.
8. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb16108822m. Ανακτήθηκε στις 10  Οκτωβρίου 2015.
9. ↑  Marilyn Bailey Ogilvie: «The Biographical Dictionary of Women in Science» (Αγγλικά) Routledge. 16  Δεκεμβρίου 2003. σελ. 587. ISBN-13 978-1-135-96342-2. ISBN-10 0-415-92038-8.
10. ↑  Ανακτήθηκε στις 14  Ιουνίου 2019.
11. 1 2  «Kindred Britain»
12. ↑  Georgia Amson-Bradshaw: «Pioneers of Science and Technology» (Αγγλικά) 2018. σελ. 7. ISBN-13 978-1-5263-0422-3.
13. 1 2 3  Nysewander, Melissa. Caroline Herschel. Biographies of Women Mathematicians, Atlanta: Agnes Scott College, 1998.
14. ↑  Brock, Claire (2004). «Public Experiments». *History Workshop Journal* (Oxford University Press) **58** (58): 306–312. doi:10.1093/hwj/58.1.306. .
15. ↑  Ogilvie, Marilyn Bailey (1986). *Women in Science: Antiquity through the Nineteenth Century*Απαιτείται δωρεάν εγγραφή. MIT Press. σελίδες 97–98. ISBN 978-0-262-65038-0.
16. ↑  Schiebinger, Londa (1989). *The mind has no sex?: women in the origins of modern science*. Cambridge, Mass.: Harvard University Press. σελίδες 263.
17. 1 2 3 4 5  Herschel, Caroline Lucretia (1876). Herschel, Mrs. John, επιμ. *Memoir and Correspondence of Caroline Herschel*. London: John Murray, Albemarle Street.
18. 1 2 3 4 5 6 7 8  Hoskin, Michael (2014). *William and Caroline Herschel:Pioneers in Late 18th-Century Astronomy*. SpringerBriefs in Astronomy. Springer. doi:10.1007/978-94-007-6875-8. ISBN 978-94-007-6874-1.
19. 1 2 3 4  Ogilvie, Marilyn B. (8 Νοεμβρίου 2011). *Searching the Stars: The Story of Caroline Herschel* (στα Αγγλικά). History Press. ISBN 9780752475462.
20. ↑  Brock, Claire (1 Ιανουαρίου 2007). *The Comet Sweeper: Caroline Herschel's Astronomical Ambition* (στα Αγγλικά). Icon. ISBN 9781840467208.
21. ↑  Roberts, Jacob (2017). «A Giant of Astronomy». *Distillations* **3** (3): 6–11.. Ανακτήθηκε στις 16 May 2018.
22. 1 2 3 4  Πρότυπο:Cite odnb
23. ↑  Fernie, J. Donald (November–December 2007), *The Inimitable Caroline*, σελ. 486–488
24. ↑  «Caroline Lucretia Herschel Facts, information, pictures | Encyclopedia.com articles about Caroline Lucretia Herschel». *www.encyclopedia.com*. Ανακτήθηκε στις 24 Απριλίου 2016.
25. ↑  Lemonick, Michael (2009). *The Georgian Star: How William and Caroline Herschel Revolutionized Our Understanding of the Cosmos*. W.W. Norton & Company. σελ. 84. ISBN 978-0-393-33709-9.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15581821
* LCCN: n50036902
* ISNI: 0000 0000 6665 6804
* GND: 119506610
* SUDOC: 074248049
* BNF: cb16108822m (data)
* BIBSYS: 4097153
* NLA: 35269508
* NKC: jx20061025005

 |

 |